Báb

Báb (født 20. oktober 1819 som Siyyid Ali-Muhammed i Shiraz, Iran, død 9. juli 1850 i Tabriz) var en iransk martyrprofet, som grunnla babismen og ble en forløper for bahai.

Liv og virke
Báb vokste opp i en sjiamuslimsk kultur, og hans lære kan sees som en kommentar til denne. Han sto frem den 23. mai 1844 og fortalte om sine åpenbaringer. Han mente at han kom med en «rikere åpenbaring» enn MuhammadsPer Kværne og Kari Vogt. Religionsleksikon. Cappelen akademisk forlag, 2002 ISBN 82-02-19667-1, og at han varslet at en «endelig åpenbaring skulle komme, ved Guds universelle budbringer». Bahaiene oppfatter dette som et forvarsel om Baha’u’lláh. Navnet Báb er arabisk for port eller dør, og han oppfattet seg som en port som den rette budbæreren skulle tre fram gjennom. 

Báb ble oppfattet som en kjetter og dissident, og ble forfulgt og fengslet. Tusenvis av hans tilhengene ble massakrert av myndightene og han ble selv henrettet ved skyting. 

Hans skrifter er samlet under tittelen Bayán. Den finnes en persisk bayán og en arabisk bayán. Budskapet i tekstene er at han, i kraft av åpenbaringene sine, opphever visse islamske lover og erstatter dem med nye, og at han «fremhever betydningen av høy moralsk standard, hjertets renhet […] og et klasseløst samfunn, med like rettigheter»Kilde for sitat og vurderinger er Arne Rustes innledning til Bahá’í-troens skrifter, 2007 Bábs lære er også preget av en fascinasjon for tallet 19snl.no Babisme, som er videreført i bahaikalenderen.

 Tekster på norsk 
 Tavle til den første av den Levendes bokstaver; Qayyúmu'l-Asmá'; Den persiske Bayánen og Dalá'il-i-Sab'ih er utgitt på norsk i antologien Bahá’í-troens skrifter, 2007

 Referanser 

Kategori:Bahai
Kategori:Religionsstiftere
Kategori:Iranere
Kategori:Personer henrettet ved skyting
Kategori:Personer fra Shiraz
Kategori:Religiøse lærere og filosofer representert i bokserien Verdens hellige skrifter
Kategori:Fødsler i 1819
Kategori:Dødsfall i 1850